Shavkat Mirziyoyev Yashnobodda mahalla do‘koniga kirib, narxlar bilan qiziqdi

O‘zbekiston Prezidenti Shavkat Mirziyoyev 28-oktabr kuni Toshkent shahrining turli tumanlarida bo‘lib, joylardagi o‘zgarishlar bilan tanishdi.
O‘zAning xabariga ko‘ra, Prezident shaharning Yashnobod tumanidagi “Vatandosh” mahalla fuqarolar yig‘inida tegishli vazirlik va idoralar rahbarlari, Toshkent shahar tumanlari hokimlari va faollari bilan uchrashgan.
“Ochiq muloqot shaklida o‘tgan uchrashuvda kommunal, yo‘l-transport, ta’lim, tibbiyot, fan-texnika sohalarida amalga oshirilayotgan ishlar va yechimini kutayotgan dolzarb masalalar xususida so‘z yuritildi”, — deyiladi O‘zA axborotida.
Xabar berishlaricha, Shavkat Mirziyoyev shu mahalladagi qishloq xo‘jaligi mahsulotlari do‘konida ham bo‘lib, mahsulotlar turi va narxi bilan qiziqqan.